春风越过浅浅的窗棂,轻柔的春雨无声无息。
春雨打着窗台,告诉你春的消息;春雨洒向田园,带来丰收的希望;春雨随风吹到脸上,凉凉的,有些清爽……
这个春天,让我们细听春雨洒向人间,静待春暖花开。
《春夜喜雨》
唐·杜甫
好雨知时节,当春乃发生。
随风潜入夜,润物细无声。
野径云俱黑,江船火独明。
晓看红湿处,花重锦官城。
“好雨知时节,当春乃发生”,杜甫笔下的雨,是最可人的雨。
《临安春雨初霁》
宋·陆游
世味年来薄似纱,谁令骑马客京华。
小楼一夜听春雨,深巷明朝卖杏花。
矮纸斜行闲作草,晴窗细乳戏分茶。
素衣莫起风尘叹,犹及清明可到家。
绵绵的春雨,由诗人的听觉中写出;而淡荡的春光,则在卖花声里透出。
《早春呈水部张十八员外》
唐·韩愈
天街小雨润如酥,草色遥看近却无。
最是一年春好处,绝胜烟柳满皇都。
早春的雨,细腻如酥。
《春游湖》
宋·徐俯
双飞燕子几时回?夹岸桃花蘸水开。
春雨断桥人不度,小舟撑出柳阴来。
桃花开,燕双飞,春雨断桥,小舟撑出满湖春色。
《渭城曲》
唐·王维
渭城朝雨浥轻尘,客舍青青柳色新。
劝君更尽一杯酒,西出阳关无故人。
渭城春雨,是送别的雨。
《春日田园杂兴》
宋·范成大
土膏欲动雨频催,万草千花一饷开。
舍后荒畦犹绿秀,邻家鞭笋过墙来。
春雨来了,百草千花,郁郁葱葱,邻居家的笋都高过墙了。
《望江南·超然台作》
宋·苏轼
春未老,风细柳斜斜。
试上超然台上看,半壕春水一城花。
烟雨暗千家。
寒食后,酒醒却咨嗟。
休对故人思故国,且将新火试新茶。
诗酒趁年华。
春雨笼罩千家万户,站在超然台上的苏轼,将满城风光,尽收眼底。
《春日》
宋·汪藻
一春略无十日晴,处处浮云将雨行。
野田春水碧于镜,人影渡傍鸥不惊。
桃花嫣然出篱笑,似开未开最有情。
茅茨烟暝客衣湿,破梦午鸡啼一声。
天上的云彩携带着雨水漂浮而行,如诗如画。
《渔歌子》
唐·张志和
西塞山前白鹭飞,桃花流水鳜鱼肥。
青箬笠,绿蓑衣,斜风细雨不须归。
“斜风细雨不须归”,是最自在的春日生活。
《踏莎行》
宋·欧阳修
雨霁风光,春分天气,
千花百卉争明媚。
画梁新燕一双双,玉笼鹦鹉愁孤睡。
薜荔依墙,莓苔满地,
青楼几处歌声丽。
蓦然旧事上心来,无言敛皱眉山翠。
春雨过后,天空放晴,百花盛开,万紫千红,争奇斗艳。画梁之上,刚归来的燕子,出双入对。玉笼里的鹦鹉却在发愁自己孤独眠睡。
《减字木兰花》
宋·苏轼
莺初解语。最是一年春好处。
微雨如酥。草色遥看近却无。
休辞醉倒。花不看开人易老。
莫待春回。颠倒红英间绿苔。
黄莺啼叫,春雨濛濛,给大地带来一片生机。
《苏溪亭》
唐·戴叔伦
苏溪亭上草漫漫,谁倚东风十二阑。
燕子不归春事晚,一汀烟雨杏花寒。
春雨是伤感的。迷蒙的烟雨笼罩着一片沙洲,料峭春风中的杏花,也失去了晴日下艳丽的容光,显得凄楚可怜。
《渔家傲》
宋·朱服
小雨纤纤风细细,万家杨柳青烟里。
恋树湿花飞不起,
愁无比,和春付与东流水。
九十光阴能有几?金龟解尽留无计。
寄语东阳沽酒市,
拼一醉,而今乐事他年泪。
春雨纤纤,春风细细,春天好温柔。
《兰溪棹歌》
唐·戴叔伦
凉月如眉挂柳湾,越中山色镜中看。
兰溪三日桃花雨,半夜鲤鱼来上滩。
富春江上的春天,桃花盛开,春雨淅沥,伴着飘落的桃花,人间盛景。
《春兴》
唐·武元衡
杨柳阴阴细雨晴,残花落尽见流莺。
春风一夜吹香梦,梦逐春风到洛城。
细雨初晴时,杨柳阴阴,残花落尽,是春雨带走了可爱的春天吗?
《雨后池上》
宋·刘攽
一雨池塘水面平,淡磨明镜照檐楹。
东风忽起垂杨舞,更作荷心万点声。
雨后,柳条上的雨水,落在荷叶上,发出声响,如一首春之乐曲。
《淮中晚泊犊头》
宋·苏舜钦
春阴垂野草青青,时有幽花一树明。
晚泊孤舟古祠下,满川风雨看潮生。
春雨来了,诗人系舟登岸,安闲闲地,静观外面风雨春潮的水上夜景。
《谒金门》
唐·韦庄
春雨足,染就一溪新绿。
柳外飞来双羽玉,弄晴相对浴。
楼外翠帘高轴,倚遍阑干几曲。
云淡水平烟树簇,寸心千里目。
春意盎然。一溪新绿,几行柳黄,双飞鸥白。水之绿,柳之黄,鸥之白,如画一般。
《滁州西涧》
唐·韦应物
独怜幽草涧边生,上有黄鹂深树鸣。
春潮带雨晚来急,野渡无人舟自横。
春潮上涨,春雨淅沥,野渡口,小舟自横。
《南歌子·感旧》
宋·苏轼
寸恨谁云短,绵绵岂易裁。
半年眉绿未曾开。
明月好风闲处,是人猜。
春雨消残冻,温风到冷灰。
尊前一曲为谁哉。
留取曲终一拍,待君来。
春雨融化了冰冻,暖风吹走了冷灰。苏轼在等待妻子,而你在等待谁?
一朝春雨过,万物皆清明。春雨已至,花开可待。愿春雨洗净尘土,愿人间早日安宁。